אבנר שביט

אבנר שביט (נולד ב-23 במאי 1983) הוא סופר ועיתונאי ישראלי.

ביוגרפיה
אבנר שביט נולד וגדל בתל אביב, בנם של הפרופסור להיסטוריה של עם ישראל יעקב שביט והפרופסורית למחקר התרבות זהר שביט, ואחיו של המזרחן והסופר אוריה שביט. הוא בעל תואר דוקטור מאוניברסיטת הסורבון בפריז. מאז 2021 הוא מלמד באוניברסיטת Wesleyan היוקרתית בארצות הברית. כמו כן, הציג את עבודותיו באוניברסיטאות ייל, MIT, קיימברידג', בוסטון יוניברסיטי ועוד.

כבר בגיל שבע עשרה ראה אור הרומן הראשון פרי עטו, "זאת לא המסיבה שלך". למד באוניברסיטת הסורבון בפריז ועשה את חוק לימודיו לתואר ראשון בחוג לקולנוע ולטלוויזיה ובחוג לספרות צרפתית באוניברסיטת תל אביב. בשנת 2002 היה העורך הלשוני של מדור הספורט בעיתון "מעריב". שימש כתב ועורך קולנוע וטלוויזיה במקומונים "העיר" ו"עכבר העיר" בשנים 2003–2006. בשנת 2006 עבר לחברת yes הטלוויזיה בלוויין והיה עורך הערוצים yes 1, yes 3 ו-yes movies HD. ב-2008 שב ל"עכבר העיר" כמבקר הקולנוע של העיתון, וב-2010 עבר לאתר "וואלה!", שם הוא משמש מבקר וכתב קולנוע. כמו כן, טוריו מתפרסמים מדי שבוע ב"מעריב" והוא מגיש פינות קולנוע שבועיות ברדיו ללא הפסקה.

ספריו
 זאת לא המסיבה שלךָ; ידיעות אחרונות - ספרי חמד, 2000
 העניינים מסתבכים; ידיעות אחרונות - ספרי חמד, 2004

קישורים חיצוניים
 

 
 
האוסקורונה: טקס בחירת סרטי הספורט הטובים ביותר | הפודיום 431, 20 במרץ 2020.

סופרים ישראלים
עיתונאים ישראלים
אבנר
סגל העיר
סגל וואלה!
בוגרי החוג לקולנוע וטלוויזיה באוניברסיטת תל אביב
פורום מבקרי הקולנוע בישראל
בעלי תואר דוקטור מאוניברסיטת פריז
ישראלים שנולדו ב-1983